ปลื้ม!
ดูเหมือนผลงานไหนก็ไม่ทำให้ “ดร.ก็” วิรไท สันติประภพ ผู้ว่าการแบงก์ชาติ ปลื้มอมยิ้มแก้มแทบปริ
19 ส.ค. 2560

โดย...ทีมข่าวการเงินโพสต์ทูเดย์ดูเหมือนผลงานไหนก็ไม่ทำให้ “ดร.ก็” วิรไท สันติประภพ ผู้ว่าการแบงก์ชาติ ปลื้มอมยิ้มแก้มแทบปริ แถมอยากบอกต่อได้เท่าเรื่องบริการพร้อมเพย์อีกแล้ว เพราะถึงจะงานยุ่งคิวแน่นขนาดไหน ดร.ก็ ก็ยังสามารถจัดเวลาลงมาพบสื่อ เพื่อบอกเล่าผลงานพร้อมเพย์ที่เรียกว่าใกล้ทะลุเป้าได้ดร.ก็ บอกว่า ยอดผู้ใช้บริการล่าสุดจากต้นปีถึงเดือน ส.ค.นี้ มีถึง 32 ล้านเลขหมายแล้ว ที่สำคัญมีมูลค่าการโอนสูงทะลุแสนล้านบาทแล้ว สูงกว่าเมื่อเทียบกับต่างประเทศ พร้อมกับแจงรายละเอียดยิบ “เราคาดว่ายังจะโตได้อีก ช่วยหนุนธุรกิจอี-คอมเมิร์ซ แต่เป้าของผู้ใช้บริการพร้อมเพย์ที่ตั้งไว้ในสิ้นปีนี้ที่ 40 ล้านเลขหมาย ยังไม่ปรับขึ้น ขอคงไว้เท่านี้ก่อน”สงสัยพอถึงสิ้นปีนี้ยอดผู้ใช้เกินเป้า 40 ล้านเลขหมายคงได้ฉลองใหญ่อีกรอบแน่ๆ ทะลุเป้าแบบนี้ปรบมือรัวๆ ค่า ฮ่า ฮ่า ฮ่า